CELEX: 32021R2064
Language: sl
Date: 2021-08-25 00:00:00
Title: Delegirana uredba Komisije (EU) 2021/2064 z dne 25. avgusta 2021 o dopolnitvi Uredbe (EU) št. 1380/2013 Evropskega parlamenta in Sveta v zvezi z določitvijo izjeme de minimis za obveznost iztovarjanja za nekatere vrste pridnenega ribolova v Jadranskem morju ter jugovzhodnem Sredozemskem morju

26.11.2021   
               
               
                  SL
               
               
                  Uradni list Evropske unije
               
               
                  L 421/9
               
            
         DELEGIRANA UREDBA KOMISIJE (EU) 2021/2064
         z dne 25. avgusta 2021
         o dopolnitvi Uredbe (EU) št. 1380/2013 Evropskega parlamenta in Sveta v zvezi z določitvijo izjeme de minimis za obveznost iztovarjanja za nekatere vrste pridnenega ribolova v Jadranskem morju ter jugovzhodnem Sredozemskem morju
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) ter zlasti člena 15(7) Uredbe,
         ob upoštevanju naslednjega:
         
                     (1)
                  
                  
                     Z Delegirano uredbo Komisije (EU) 2017/86 (2) je na podlagi treh skupnih priporočil, ki jih je leta 2016 Komisiji predložilo več držav članic z neposrednim upravljalnim interesom pri ribolovu v Sredozemskem morju (Grčija, Španija, Francija, Hrvaška, Italija, Ciper, Malta in Slovenija), vzpostavljen načrt za zavržke pri nekaterih vrstah pridnenega ribolova v Sredozemskem morju, ki se je uporabljal od 1. januarja 2017 do 31. decembra 2019. Navedena tri skupna priporočila so se nanašala na zahodno Sredozemsko morje, Jadransko morje in jugovzhodno Sredozemsko morje.
                  
               
                     (2)
                  
                  
                     Da bi se preprečili nesorazmerni stroški ravnanja z neželenim ulovom, je bila v Delegirani uredbi (EU) 2017/86 določena izjema de minimis, ki se uporablja za pridnene vrste. Ta uredba preneha veljati 31. decembra 2021.
                  
               
                     (3)
                  
                  
                     Hrvaška, Italija in Slovenija (v nadaljnjem besedilu: skupina na visoki ravni Adriatica) ter Grčija, Italija, Ciper in Malta (v nadaljnjem besedilu: skupina na visoki ravni Sudestmed) imajo neposredni upravljalni interes za ribolov v Jadranskem morju oziroma jugovzhodnem Sredozemskem morju. Skupina na visoki ravni Adriatica in skupina na visoki ravni Sudestmed sta 7. in 14. maja 2021 predložili znanstvene dokaze in zahtevali podaljšanje izjeme de minimis iz Delegirane uredbe (EU) 2017/86.
                  
               
                     (4)
                  
                  
                     V Delegirani uredbi Komisije (EU) 2018/161 (3) so navedene izjeme de minimis za male pelagične vrste pri ribolovu, usmerjenem v navedene vrste. Nasprotno pa bi bilo treba izjeme de minimis za prilov malih pelagičnih vrst, ulovljenih pri pridnenem ribolovu, vključiti v to uredbo, kot je zahtevano v znanstvenih dokazih, ki sta jih predložili skupini na visoki ravni.
                  
               
                     (5)
                  
                  
                     Znanstveni, tehnični in gospodarski odbor za ribištvo (STECF) je znanstvene dokaze ocenil med 17. in 21. majem 2021 (4). Skupina na visoki ravni Adriatica je 13. julija 2021 predložila posodobljene znanstvene dokaze, ki so bili usklajeni z znanstvenim mnenjem odbora STECF, skupina na visoki ravni Sudestmed pa je take dokaze predložila 21. julija 2021.
                  
               
                     (6)
                  
                  
                     Komisija opozarja, da so v Jadranskem morju in jugovzhodnem Sredozemskem morju vrste ulovljene istočasno in v zelo različnih količinah, zaradi česar je pristop na podlagi enega samega staleža zahteven. Poleg tega so navedene vrste ulovljene z ribiškimi plovili za mali ribolov in iztovorjene na številnih različnih mestih iztovarjanja, ki so geografsko razporejena vzdolž obale, zaradi česar so stroški ravnanja z neželenim ulovom nesorazmerni.
                  
               
                     (7)
                  
                  
                     Odbor STECF je opozoril, da kombiniran pristop de minimis, vključen v predložene znanstvene dokaze, zajema široko skupino vrst z različnimi stopnjami zavržkov, vendar je menil, da je glede na kompleksnost ribolova v Jadranskem morju in jugovzhodnem Sredozemskem morju tako široko področje uporabe primeren pristop. Poleg tega je menil, da bi posamezne izjeme de minimis, ki se nanašajo na eno vrsto, verjetno privedle do številnih ločenih izjem, ki bi bile enako zahtevne za spremljanje.
                  
               
                     (8)
                  
                  
                     Skupina na visoki ravni Adriatica je predložila posodobljene znanstvene dokaze o nesorazmernih stroških ravnanja z neželenim ulovom. Čeprav je odbor STECF izpostavil, da so ocene povečanja stroškov predložene, je poudaril, da je težko presoditi, na kateri ravni so stroški nesorazmerni. Opozoril je, da bi bilo mogoče nadalje dopolniti predložene informacije o nesorazmernih stroških in da bi bilo treba izvesti oceno učinka izjeme. Nadalje je opozoril, da bi moralo biti zmanjšanje ravni neželenega ulova z uporabo selektivnega orodja ali zaščitenih morskih območij prednostna naloga. Komisija pozdravlja zavezo skupine na visoki ravni Adriatica, da si bo še naprej prizadevala za selektivnost in prostorske omejitve ribolova, kar bo njena prednostna naloga s ciljem doseči zmanjšanje neželenega ulova. Meni, da bi bilo treba izjemo podaljšati s predlaganimi odstotnimi deleži.
                  
               
                     (9)
                  
                  
                     V posodobljenih znanstvenih dokazih za Jadransko morje je predlagano podaljšanje izjeme de minimis za sardona (Engraulis encrasicolus), sardelo (Sardina pilchardus), skušo (Scomber spp.) in šura (Trachurus spp.) za leto 2022 do največ 5 % celotnega letnega prilova navedenih vrst s plovili, ki uporabljajo pridnene vlečne mreže (OTB, OTT, PTB, TBN, TBS, TB, OT, PT, TX). Odbor STECF je menil, da je stopnja zavržkov za to vrsto ribolova zelo visoka, vendar projekti v zvezi s selektivnostjo še potekajo. Komisija meni, da bi bilo treba izjemo podaljšati za eno leto s predlaganimi odstotnimi deleži. Skupina na visoki ravni Adriatica bi morala do 1. maja 2022 predložiti dodatne podatke, ki bi temeljili na študijah, ki se izvajajo, ter oceno učinka izjeme.
                  
               
                     (10)
                  
                  
                     Skupina na visoki ravni Sudestmed je predložila posodobljene znanstvene dokaze o nesorazmernih stroških ravnanja z neželenim ulovom. Čeprav je odbor STECF izpostavil, da so ocene povečanja stroškov predložene, je poudaril, da je težko presoditi, na kateri ravni so stroški nesorazmerni. Opozoril je, da bi bilo mogoče nadalje dopolniti predložene informacije o nesorazmernih stroških in da bi bilo treba izvesti oceno učinka izjeme. Nadalje je opozoril, da bi moralo biti zmanjšanje ravni neželenega ulova z uporabo selektivnega orodja ali zaščitenih morskih območij prednostna naloga. Komisija pozdravlja zavezo skupine na visoki ravni Sudestmed, da si bo še naprej prizadevala za selektivnost in prostorske omejitve ribolova, kar bo njena prednostna naloga s ciljem doseči zmanjšanje neželenega ulova. Meni, da bi bilo treba izjemo podaljšati s predlaganimi odstotnimi deleži.
                  
               
                     (11)
                  
                  
                     Glede na veliko število različnih vrst, ulovljenih istočasno pri pridnenih ribolovnih operacijah v jugovzhodnem Sredozemskem morju, pri katerih se uporabljajo trnki, vrvice, zabodne in trislojne mreže, je skupina na visoki ravni predlagala drug prag de minimis za nekatere vrste, če se ulovijo pogosteje, tj. da bi se zanje uporabljal nižji prag de minimis kot za vrste, ki se ulovijo manj pogosto. Ker to odraža realnost mešanega ribolova jugovzhodnem Sredozemskem morju, Komisija meni, da bi bilo treba izjemo odobriti s predlaganimi odstotnimi deleži.
                  
               
                     (12)
                  
                  
                     V posodobljenih znanstvenih dokazih za jugovzhodno Sredozemsko morje je predlagano podaljšanje izjeme de minimis za sardona (Engraulis encrasicolus), sardelo (Sardina pilchardus), skušo (Scomber spp.) in šura (Trachurus spp.) za leto 2022 do največ 5 % celotnega letnega prilova navedenih vrst s plovili, ki uporabljajo pridnene vlečne mreže (OTB, OTT, PTB, TBN, TBS, TB, OT, PT, TX). Odbor STECF je menil, da je stopnja zavržkov za to vrsto ribolova zelo visoka, vendar projekti v zvezi s selektivnostjo še potekajo. Komisija meni, da bi bilo treba izjemo podaljšati za eno leto s predlaganimi odstotnimi deleži. Skupina na visoki ravni Sudestmed bi morala do 1. maja 2022 predložiti dodatne podatke, ki bi temeljili na študijah, ki se izvajajo, ter oceno učinka izjeme.
                  
               
                     (13)
                  
                  
                     Države članice so v posodobljenih znanstvenih dokazih obnovile svojo zavezo za povečanje selektivnosti ribolovnega orodja v skladu z rezultati tekočih raziskovalnih programov, da bi zmanjšale in omejile neželeni ulov, zlasti ulov pod najmanjšimi referenčnimi velikostmi ohranjanja.
                  
               
                     (14)
                  
                  
                     Države članice so se v posodobljenih znanstvenih dokazih zavezale tudi, da bodo opredelile nadaljnja območja zaprtja, da bi zmanjšale smrtnost mladic.
                  
               
                     (15)
                  
                  
                     Zahtevani ukrepi so skladni s členom 15(4), točka (c).
                  
               
                     (16)
                  
                  
                     Ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, zato bi morala ta uredba začeti veljati takoj po objavi. Zaradi pravne varnosti bi bilo treba to uredbo uporabljati od 1. januarja 2022 –
                  
               SPREJELA NASLEDNJO UREDBO:
         
            Člen 1
            Izvajanje obveznosti iztovarjanja
            Obveznost iztovarjanja iz člena 15(1) Uredbe (EU) št. 1380/2013 se uporablja v vodah Unije v Jadranskem morju in jugovzhodnem Sredozemskem morju za pridneni ribolov v skladu s to uredbo.
         
         
            Člen 2
            Opredelitve pojmov
            V tej uredbi se uporabljajo naslednje opredelitve pojmov:
            
                        (a)
                     
                     
                        „geografska podobmočja GFCM“ pomenijo geografska podobmočja Generalne komisije za ribištvo v Sredozemlju (GFCM), kot so opredeljena v Prilogi I k Uredbi (EU) št. 1343/2011 Evropskega parlamenta in Sveta (5);
                     
                  
                        (b)
                     
                     
                        „Jadransko morje“ pomeni geografski podobmočji GFCM 17 in 18;
                     
                  
                        (c)
                     
                     
                        „jugovzhodno Sredozemsko morje“ pomeni geografska podobmočja GFCM 14, 15, 16, 19, 20, 21, 22, 23, 24, 25, 26 in 27.
                     
                  
         
            Člen 3
            Izjema de minimis
            
               1.   Z odstopanjem od člena 15(1) Uredbe (EU) št. 1380/2013 se lahko v skladu s členom 15(4), točka (c), navedene uredbe zavržejo naslednje količine vrst:
               
                           (a)
                        
                        
                           v Jadranskem morju:
                           
                                       (i)
                                    
                                    
                                       za osliča (Merluccius merluccius) in bradače (Mullus spp.) v letih 2022 in 2023 do največ 5 % celotnega letnega ulova navedenih vrst s plovili, ki uporabljajo pridnene vlečne mreže;
                                    
                                 
                                       (ii)
                                    
                                    
                                       za osliča (Merluccius merluccius) in bradače (Mullus spp.) v letih 2022 in 2023 do največ 1 % celotnega letnega ulova navedenih vrst s plovili, ki uporabljajo zabodne in trislojne mreže (GNS, GN, GND, GNC, GTN, GTR, GEN);
                                    
                                 
                                       (iii)
                                    
                                    
                                       za osliča (Merluccius merluccius) in bradače (Mullus spp.) v letih 2022 in 2023 do največ 1 % celotnega letnega ulova navedenih vrst s plovili, ki uporabljajo vlečno mrežo z gredjo (rapido, TBB);
                                    
                                 
                                       (iv)
                                    
                                    
                                       za morski list (Solea solea) v letih 2022 in 2023 do 3 % celotnega letnega ulova navedene vrste s plovili, ki uporabljajo pridnene vlečne mreže;
                                    
                                 
                                       (v)
                                    
                                    
                                       za brancina (Dicentrarchus labrax), špara (Diplodus annularis), pica (Diplodus puntazzo), šarga (Diplodus sargus), fratrca (Diplodus vulgaris), kirnje (Epinephelus spp.), ovčico (Lithognathus mormyrus), divjega ribona (Pagellus acarne), okatega ribona (Pagellus bogaraveo), ribona (Pagellus erythrinus), pagarja (Pagrus pagrus), globinsko kirnjo (Polyprion americanus), orado (Sparus aurata) in dolgoostno rdečo kozico (Parapenaeus longirostris) v letih 2022 in 2023 do največ 5 % celotnega letnega ulova navedenih vrst s plovili, ki uporabljajo pridnene vlečne mreže;
                                    
                                 
                                       (vi)
                                    
                                    
                                       za brancina (Dicentrarchus labrax), špara (Diplodus annularis), pica (Diplodus puntazzo), šarga (Diplodus sargus), fratrca (Diplodus vulgaris), kirnje (Epinephelus spp.), ovčico (Lithognathus mormyrus), divjega ribona (Pagellus acarne), okatega ribona (Pagellus bogaraveo), ribona (Pagellus erythrinus), pagarja (Pagrus pagrus), globinsko kirnjo (Polyprion americanus), morski list (Solea solea) in orado (Sparus aurata) v letih 2022 in 2023 do največ 3 % celotnega letnega ulova navedenih vrst s plovili, ki uporabljajo zabodne in trislojne mreže (GNS, GN, GND, GNC, GTN, GTR, GEN);
                                    
                                 
                                       (vii)
                                    
                                    
                                       za brancina (Dicentrarchus labrax), špara (Diplodus annularis), pica (Diplodus puntazzo), šarga (Diplodus sargus), fratrca (Diplodus vulgaris), kirnje (Epinephelus spp.), ovčico (Lithognathus mormyrus), divjega ribona (Pagellus acarne), ribona (Pagellus erythrinus), pagarja (Pagrus pagrus), globinsko kirnjo (Polyprion americanus), morski list (Solea solea) in orado (Sparus aurata) v letih 2022 in 2023 do največ 1 % celotnega letnega ulova navedenih vrst s plovili, ki uporabljajo trnke in vrvice (LHP, LHM, LLS, LLD, LL, LTL, LX);
                                    
                                 
                                       (viii)
                                    
                                    
                                       za sardona (Engraulis encrasicolus), sardelo (Sardina pilchardus), skuše (Scomber spp.) in šure (Trachurus spp.) v letu 2022 do največ 5 % celotnega letnega prilova navedenih vrst s plovili, ki uporabljajo pridnene vlečne mreže;
                                    
                                 
                     
                           (b)
                        
                        
                           v jugovzhodnem Sredozemskem morju:
                           
                                       (i)
                                    
                                    
                                       za osliča (Merluccius merluccius) in bradače (Mullus spp.) v letih 2022 in 2023 do največ 5 % celotnega letnega ulova navedenih vrst s plovili, ki uporabljajo pridnene vlečne mreže;
                                    
                                 
                                       (ii)
                                    
                                    
                                       za osliča (Merluccius merluccius) in bradače (Mullus spp.) v letih 2022 in 2023 do največ 1 % celotnega letnega ulova navedenih vrst s plovili, ki uporabljajo zabodne in trislojne mreže (GNS, GN, GND, GNC, GTN, GTR, GEN);
                                    
                                 
                                       (iii)
                                    
                                    
                                       za dolgoostno rdečo kozico (Parapenaeus longirostris) v letih 2022 in 2023 do največ 5 % celotnega letnega ulova navedenih vrst s plovili, ki uporabljajo pridnene vlečne mreže;
                                    
                                 
                                       (iv)
                                    
                                    
                                       za brancina (Dicentrarchus labrax), špara (Diplodus annularis), pica (Diplodus puntazzo), šarga (Diplodus sargus), fratrca (Diplodus vulgaris), kirnje (Epinephelus spp.), ovčico (Lithognathus mormyrus), divjega ribona (Pagellus acarne), okatega ribona (Pagellus bogaraveo), ribona (Pagellus erythrinus), pagarja (Pagrus pagrus), globinsko kirnjo (Polyprion americanus), orado (Sparus aurata), škampa (Nephrops norvegicus) in morski list (Solea solea) v letih 2022 in 2023 do največ 5 % celotnega letnega ulova navedenih vrst s plovili, ki uporabljajo pridnene vlečne mreže;
                                    
                                 
                                       (v)
                                    
                                    
                                       za brancina (Dicentrarchus labrax), špara (Diplodus annularis), pica (Diplodus puntazzo), šarga (Diplodus sargus), fratrca (Diplodus vulgaris), kirnje (Epinephelus spp.), ovčico (Lithognathus mormyrus), divjega ribona (Pagellus acarne), okatega ribona (Pagellus bogaraveo), ribona (Pagellus erythrinus), pagarja (Pagrus pagrus), globinsko kirnjo (Polyprion americanus), orado (Sparus aurata), morski list (Solea solea), jastoga (Homarus gammarus) in raroge (Palinuridae) v letih 2022 in 2023 do največ 3 % celotnega letnega ulova navedenih vrst s plovili, ki uporabljajo zabodne in trislojne mreže (GNS, GN, GND, GNC, GTN, GTR, GEN). Če znaša iztovorjeni ulov navedenih vrst manj kot 25 % skupnega iztovorjenega ulova, lahko zavržki v letih 2022 in 2023 znašajo do največ 5 % celotnega letnega ulova navedenih vrst;
                                    
                                 
                                       (vi)
                                    
                                    
                                       za brancina (Dicentrarchus labrax), špara (Diplodus annularis), pica (Diplodus puntazzo), šarga (Diplodus sargus), fratrca (Diplodus vulgaris), kirnje (Epinephelus spp.), ovčico (Lithognathus mormyrus), okatega ribona (Pagellus bogaraveo), divjega ribona (Pagellus acarne), ribona (Pagellus erythrinus), pagarja (Pagrus pagrus), globinsko kirnjo (Polyprion americanus), osliča (Merluccius merluccius) in orado (Sparus aurata) do največ 1 % celotnega letnega ulova navedenih vrst s plovili, ki uporabljajo trnke in vrvice (LHP, LHM, LLS, LLD, LL, LTL, LX). Če znaša iztovorjeni ulov navedenih vrst manj kot 25 % skupnega iztovorjenega ulova, lahko zavržki znašajo do največ 3 % celotnega letnega ulova navedenih vrst;
                                    
                                 
                                       (vii)
                                    
                                    
                                       za sardona (Engraulis encrasicolus), sardelo (Sardina pilchardus), skuše (Scomber spp.) in šure (Trachurus spp.) v letu 2022 do največ 5 % celotnega letnega prilova navedenih vrst s plovili, ki uporabljajo pridnene vlečne mreže.
                                    
                                 
                     
            
               2.   Do 1. maja 2022 države članice, ki imajo neposredni upravljalni interes pri ribolovu v Jadranskem morju in jugovzhodnem Sredozemskem morju, Komisiji predložijo dodatne podatke, ki temeljijo na študijah, ki se izvajajo, in oceno učinka izjeme ter druge ustrezne znanstvene informacije, ki podpirajo izjemo iz odstavka 1, točki (a)(viii) in (b)(vii). Znanstveni, tehnični in gospodarski odbor za ribištvo navedene podatke in informacije oceni najpozneje do 31. julija 2022.
            
         
         
            Člen 4
            Začetek veljavnosti in uporaba
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2022 do 31. decembra 2023.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 25. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 354, 28.12.2013, str. 22.
         
            (2)  Delegirana uredba Komisije (EU) 2017/86 z dne 20. oktobra 2016 o načrtu za zavržke pri nekaterih vrstah pridnenega ribolova v Sredozemskem morju (UL L 14, 18.1.2017, str. 4).
         
            (3)  Delegirana uredba Komisije (EU) 2018/161 z dne 23. oktobra 2017 o izjemi de minimis za obveznost iztovarjanja pri ribolovu nekaterih malih pelagičnih vrst v Sredozemskem morju (UL L 30, 2.2.2018, str. 1).
         
            (4)  Poročila Znanstvenega, tehničnega in gospodarskega odbora za ribištvo (STECF) – Ocena skupnih priporočil v zvezi z obveznostjo iztovarjanja (STECF-21-05), 2021, Urad za publikacije Evropske unije, Luxembourg.
         Na voljo na https://stecf.jrc.ec.europa.eu/documents/43805/2537709/STECF+PLEN+19-02.pdf.
         
            (5)  Uredba (EU) št. 1343/2011 Evropskega parlamenta in Sveta z dne 13. decembra 2011 o nekaterih določbah za ribolov na območju Sporazuma GFCM (Generalne komisije za ribištvo v Sredozemlju) in spremembi Uredbe Sveta (ES) št. 1967/2006 o ukrepih za upravljanje za trajnostno izkoriščanje ribolovnih virov v Sredozemskem morju (UL L 347, 30.12.2011, str. 44).